La scurt timp după ce a aflat că nu este pe lista deţinuţilor care vor lucra la Academia lui Hagi, Becali a fos internat la spitalul penitenciarului.

Potrivit purtătorului de cuvânt al Penitenciarului Poarta Albă, Gabriel Botezan, Gigi Becali a acuzat "anumite probleme medicale".



Gigi Becali a făcut în 30 decembrie 2013 o cerere de eliberare din motive medicale, acuzând o afecţiune veche la coloană, care nu a mai fost tratată în perioada încarcerării, solicitarea urmând să fie judecată de Tribunalul Constanţa în 29 ianuarie, a declarat avocatul Bogdan Vlad.



Avocatul a precizat că a depus şi o solicitare ca instanţa să judece cererea de eliberare la o dată mai apropiată, dată fiind "urgenţa" situaţiei.











